Bänk

Eng Bänk ass e Sëtzmiwwel dee fir e puer Leit geduecht ass.

Wa se an engem Park, Bësch oder soss am baussenzegen ëffentleche Raum steet, dann ass se meeschten aus Holz oder Metall, méi seelen aus Plastik oder Steen, a si ass normalerweis fest mam Ënnergrond verbonnen. Op privatem Besëtz oder am Banneraum ass se dogéint gemenkerhand mobil.

Dacks huet se e Réck, a rare Fäll ka se och eng Aarmstäip hunn.

Se déngt als Plaz fir ze raschten, ze waarden, z'iessen an/oder ze drénken, zesummen ze kommen, oder fir soss Aktivitéite bei deenen ee potentiell oder sécher zu méi sëtzt (z. B. Kierchebänken oder Schoulbänken).

Kategorie:Stadmiwwelen
Kategorie:Sëtzmiwwelen